**CONSILIUL LOCAL AL COMUNEI GIROC**

**JUDEȚ TIMIȘ**

**RAPORT DE ACTIVITATE**

**2020**

**Consilier local , CIUMAC EUGENIA**

Conform O.U.G. nr.57/2019 privind Codul Administrativ , fiecare ales local are obligația de a prezenta la începutul fiecărui an, raportul referitor la activitatea depusă în anul precedent. Acest lucru constituie transparență în administrația publică și relevă comunicarea consilierului local cu cetățenii comunei.

Sunt consilier local ales pe listele Partidului Național Liberal, în urma alegerilor locale desfășurate în data de 27 septembrie 2020. Jurământul l-am depus în cadrul ședinței festive de constituire a Consiliului local în data de 4 noiembrie 2020, astfel că raportul de activitate prezentat relevă activitatea mea de la această dată până la 31 decembrie 2020.

În calitate de membru al grupului politic PNL am fost delegată să fac parte din 2 comisii de specialitate respectiv *Comisia de specialitate pentru studii și strategii, prognoze, economie, buget, finanțe, impozite și taxe, pentru dezvolatrea economico-socială, administrație locală, juridică și de disciplină, ordine publică, servicii publice și comerț,* în cadrul căreia dețin calitatea de membru și funcția de secretar și ***Comisia de specialitate pentru dezvoltare urbanistică, amenajarea teritoriului și patrimoniului, administrarea domeniului public și privat*, în cadrul căreia dețin doar calitatea de membru.**

**Am participat la toate ședințele ordinare și extraordinare ale Consiliului local, acesta** întrunindu-se în 5 ședințe, prima fiind cea festivă de constituire și depunere jurământ, urmând 1 ședință ordinară (*29.10.2020*) și 3 ședințe extraordinare (*11.12.2020, 28.12.2020, 30.12.2020*). În această perioadă Consiliul local al comunei Giroc a adoptat un număr de 9 hotărâri. De asemeni am participat la 2 ședințe ale comisiilor de specialitate sus menționate și anume cele de constituire și alegere a președintelui și secretarului de comisie.

În perioada analizată am fost într-o permanentă legătură cu cetățenii comunei Giroc, participând la discuții cu aceștia atât prin intermediul rețelelor de socializare cât și prin întâlniri pe teren. Am luat act de sugestiile acestora, implicându-mă în soluționarea problemelor cetățenilor din zona arondată.

Doresc să menționez că în scurta perioadă a mandatului de consilier local pe anul 2020 (octombrie-decembrie), toată activitatea mea s-a desfășurat cu bună credință, în interesul public, analizând oportunitatea proiectelor de hotărâre ce urmăreau aducerea de beneficii comunității, aducând în prim plan aspecte care ar fi fost în dezacord cu principiile etice sau cu buna practică a administrației locale.

La final mulțumesc pentru colaborare, domnului primar, domnului viceprimar, doamnei secretar, consilierilor locali, funcționarilor Primăriei și nu în ultimul rând locuitorilor comunei Giroc.

Cu aleasă considerație,

Consilier local Ciumac Eugenia